
  TRGOVAČKI SUD U SPLITU
 Sukoišanska 6. - 21 000  S P L I T


U   I M E   R E P U B L I K E    H R V A T S K E

R J E Š E N J E


	Trgovački sud u Splitu, po stečajnom sudcu Jozi Ćaleta, u stečajnom postupku po prijedlogu Predlagatelja: FINANCIJSKA AGENCIJA, Regionalni centar Split, Split (dalje: Predlagatelj), radi otvaranja stečajnog postupka nad trgovačkim društvom kao stečajnim Dužnikom: MED – CAMINA d.o.o. za proizvodnju i trgovinu, Split, Pojišanska 32., OIB: 13289872723., MBS: 100000694., (dalje: Dužnik), dana 09. prosinca 2016. godine, 

r i j e š i o    j e

Obustavlja se ovaj stečajni postupak nad uvodno navedenim Dužnikom.

Obrazloženje

          Predlagatelj je prijedlogom fizički zaprimljenim u Sudu dana 23. studenog 2016. godine (dalje: Prijedlog), predložio je Sudu otvoriti stečajni postupak nad Dužnikom.

Predlagatelj je dana 08. prosinca 2016. godine dostavio Sudu Potvrdu od  08. prosinca 2016. godine, koja je čitanjem izvedena u dokazne svrhe te je čitanjem iste Potvrde utvrđeno kako je na računima i novčanim sredstvima Dužnika na dan izdavanja Potvrde evidentirano 0 (nula) dana neprekidne blokade te kako nepodmirene obveze na dan izdavanja Potvrde iznose: 0,00 kuna. Time Sud smatra utvrđenim kako je Dužnik postao sposoban za plaćanje.

Člankom 128., stavak 9., Stečajnog zakona („Narodne novine“ 71/15., dalje: SZ), propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 

Kako je Dužnik postao sposoban za plaćanje, to je Sud obustavio ovaj stečajni postupak nad Dužnikom, temeljem navedene odredbe članka 128., stavak 9., SZ, radi čega je riješeno kao u izrijeci ovog rješenja.


Split, 09. prosinca 2016. godine.

                                                                                                    STEČAJNI SUDAC:
            
                                                                                                          Jozo Ćaleta, v.r.,

                                                                - 2 -                                  Broj: 14. St-2017/2016.


POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi u tri primjerka Trgovačkom sudu u Splitu, Split, Sukoišanska 6. a o istoj žalbi u drugom stupnju odlučuje Visoki trgovački sud Republike Hrvatske u Zagrebu. 




DNA:
1. MED – CAMINA d.o.o. za proizvodnju i trgovinu, Split, Pojišanska 32., 
2. Spis,
3. FINA – svima preko e-Oglasne ploče – rok 20 dana.



Split, 09. prosinca 2016. godine.
 
                                            Stečajni sudac:
                                            Jozo Ćaleta,

Split, 09. prosinca 2016. godine.


 


 


                                                                                                    


STEČAJNI SUDAC:


 


            


 


                                                                        


                                  


Jozo Ćaleta, v.r.,

